**Ministru kabineta noteikumu projekta „Grozījumi Ministru kabineta 2004.gada 27.aprīļa noteikumos Nr.433 “Iesniegumu iesniegšanas un izskatīšanas, darba garantiju un sociālo garantiju atjaunošanas un zaudējumu atlīdzības izmaksas kārtība”” sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | *Euro* ieviešanas kārtības likuma 30.panta pirmā daļa, Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.5.apakšpunkts. |
| 2.  | Pašreizējā situācija un problēmas |  Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumus Ministru kabineta 2004.gada 27.aprīļa noteikumos Nr.433 „Iesniegumu iesniegšanas un izskatīšanas, darba garantiju un sociālo garantiju atjaunošanas un zaudējumu atlīdzības izmaksas kārtība” (turpmāk – noteikumi Nr.433).  *Euro* ieviešanas kārtības likuma 17.panta pirmā daļa nosaka, ka nodokļu un informatīvajās deklarācijās ietvertās summas naudas izteiksmē norāda tajā valūtā, kura valstī bija likumīgs maksāšanas līdzeklis taksācijas perioda beigās, par kuru iesniedz attiecīgo deklarāciju.  Noteikumu Nr.433. 12.3.apakšpunkts nosaka, ka Tieslietu ministrija vai Ģenerālprokuratūra iesniedz Valsts sociālās apdrošināšanas aģentūras nodaļā ziņojumu par veiktajām valsts sociālās apdrošināšanas obligātajām iemaksām (sociālo nodokli) par personām, kurām izziņas iestādes, prokuratūras vai tiesas nelikumīgas vai nepamatotas rīcības rezultātā nodarīts zaudējums. Ņemot vērā iepriekš minēto, noteikumos Nr.433 jānosaka kārtība, kā iesniedzami ziņojumi atbilstoši *Euro* ieviešanas kārtības likuma prasībām un kā iesniedzami ziņojumi par laiku, kad valstī likumīgs maksāšanas līdzeklis ir lats. Ņemot vērā, ka no 2011.gada 1.janvāra izdienas pensijas saskaņā ar likumu „Par izdienas pensijām Iekšlietu ministrijas sistēmas darbiniekiem ar speciālajām dienesta pakāpēm” administrē Valsts sociālās apdrošināšanas aģentūra ne Iekšlietu ministrija, noteikumu Nr.433 14.punktā nepieciešams tehnisks grozījums. |
| 3.  | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir:1. precizēt izdienas pensijas administrējošo iestādi, aizstājot Iekšlietu ministriju ar Valsts sociālās apdrošināšanas aģentūru (noteikumu projekta 1.1.apakšpunkts);
2. nodrošināt ziņojumu iesniegšanas kārtību atbilstoši *Euro* ieviešanas kārtības likuma 17.panta pirmajai un ceturtajai daļai (noteikumu projekta 1.3. un 1.4.apakšpunkts);
3. noteikt kārtību, kā iesniedzami ziņojumi par periodu līdz 2013.gada 31.decembrim (noteikumu projekta 1.2.apakšpunkts);
4. noteikt noteikuma projekta spēkā stāšanās laiku – *euro* ieviešanas diena (noteikumu projekta 2.punkts).

Noteikumu projekts pilnībā atrisinās anotācijas I sadaļas 2.punktā minētās problēmas. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība |  Noteikumu projektam nav nepieciešama sabiedrības līdzdalība, jo noteikumu projekts pēc būtības nodrošina anotācijas I sadaļas 1.punktā minēto uzdevumu tehnisku izpildi. |
| 7.  | Cita informācija | Šim projektam ir jābūt apstiprinātam un publicētam oficiālajā izdevumā „Latvijas Vēstnesis” līdz *euro* ieviešanas dienai. |

*Anotācijas II, III, IV, V, VI, VII sadaļa – projekts šīs jomas neskar.*

Labklājības ministre I.Viņķele

2013.08.01. 16:19

417

S.Rucka

tel.67021562, fax.67021560

Sandra.Rucka@lm.gov.lv